73. § (1) Bármely közszolgálatban, valamint az 1931:III. tc. 7. §-a alapján kötelezett vállalatoknál betöltésre kerülő állásokra egyébként egyenlő előfeltételek mellett azokat kell elsősorban alkalmazni, akik katonai szolgálatot teljesítettek. Az említett állásokra végleges minőségben csak olyan személyeket lehet alkalmazni, akik állítási kötelezettségüknek eleget tettek. Az 1931:III., az 1933:VII., úgyszintén az 1938:IV. törvénycikkben biztosított kedvezményeket a jelen bekezdés rendelkezései nem érintik.